Video: सलमान खान ने लाल किले के सामने चलाई साइकिल, जानें क्या है नया धमाल  
सलमान खान ने लाल किले के आगे चलाई साइकिल
अपने इंस्टाग्राम अकाउंट से पोस्ट किया वीडियो
सोशल मीडिया पर वायरल हो रहा है वीडियो
सलमान खान (Salman Khan) पिछले कुछ समय से सोशल मीडिया पर लगातार अपनी मौजूदगी दर्ज करवा रहे हैं. बॉलीवुड के सुपरस्टार सलमान खान कभी परिवार के साथ समय गुजारते नजर आते हैं तो कभी वे कुछ धमाका भरा करते हैं. सलमान खान (Salman Khan) ने अपने इंस्टाग्राम पर एक दिलचस्प वीडियो पोस्ट किया है, इस वीडियो में सलमान खान लाल किले के आगे साइकिल चलाते नजर आ रहे हैं. सोशल मीडिया पर सलमान खान (Salman Khan) का ये वीडियो खूब देखा जा रहा है. सलमान खान के इस वीडियो पर फैन्स भी खूब कमेंट कर रहे हैं. 
www.beinghumanecycle.com
A post shared by  Salman Khan (@beingsalmankhan) on Jul 30, 2019 at 12:54am PDT
फिल्म इंडस्ट्री के भाईजान सलमान खान (Salman Khan) अपने इस वीडियो के जरिए साइलिंग के फायदे बता रहे हैं. सलमान वीडियो में कह रहे हैं, 'वातावरण, प्रदूषण, सेहत और कंफर्ट के लिए साइकलिंग जरूरी है.' सलमान खान (Salman Khan) इस वीडियो के जरिए समाज को प्रदूषण फ्री बनाने का संदेश दे रहे हैं. सोशल मीडिया पर सलमान खान का ये वीडियो काफी वायरल हो रहा है. फैन्स को उनका ये वीडियो काफी पसंद आ रहा है.
बता दें कि सलमान खान (Salman Khan) अपनी अपकमिंग फिल्म 'दबंग 3 (Dabangg 3)' की शूटिंग में व्यस्त हैं. शूटिंग के दौरान के वीडियो और फोटो आए दिन सोशल मीडिया पर खूब वायरल होते हैं. 'दबंग 3' में सलमान खान के साथ सोनाक्षी सिन्हा (Sonakshi Sinha) नजर आएंगी और फिल्म को प्रभु देवा (Prabhu Deva) डायरेक्ट कर रहे हैं. ये फिल्म इसी साल दिसंबर में रिलीज होगी. हाल ही में सलमान खान की फिल्म 'भारत (Bharat)' रिलीज हुई थी. इसमें लोगों को उनकी परफॉर्मेंस काफी पसंद आई थी.